ধ্বংসের মুখে পড়েছে উত্তর চট্টগ্রামের বৃহত্তম বাণিজ্যিক কেন্দ্র বারইয়ারহাট। প্রতিদিন প্রায় ৫ হাজার ব্যবসায়ী অলস সময় পার করছে। অথচ আগে দৈনিক গড়ে লেনদেন হতো কয়েক কোটি টাকা। এখন তার অর্ধেকেও হচ্ছে না। গোল চত্বর অথবা আন্ডারপাস না থাকায় ক্রেতা বিক্রেতারা সড়ক পারাপারে দূর্ভোগে পড়েছে। একটি ফুটওভার ব্রীজ থাকলেও ভারি কোন সদায়পাতি নিয়ে মানুষ যাতায়াত করতে পারছে না। গুরুত্বপূর্ণ এই বাজারের অধিকাংশ ব্যবসা প্রতিষ্ঠান ঢাকা-চট্টগ্রাম মহাসড়কের পূর্ব পাশে অবস্থিত। ফলে উত্তর চট্টগ্রামের বড় এই বাজারে গোল চত্বর অথবা আন্ডারপাস নির্মাণের দাবি উঠেছে।